**Ministru kabineta noteikumu projekta “Noteikumi par Covid-19 krīzē skartiem darba devējiem, kuri kvalificējas dīkstāves pabalstam un nokavēto nodokļu maksājumu samaksas sadalei termiņos vai atlikšanai uz laiku līdz trim gadiem” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Lai mazinātu COVID19 ierobežojošo pasākumu negatīvo ietekmi uz Latvijas tautsaimniecības attīstību un nodrošinātu tās atgūšanos pēckrīzes periodā, Saeimā tika apstiprināts likums “Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību”. Noteikumu projekts “Noteikumi par Covid-19 krīzē skartiem darba devējiem, kuri kvalificējas dīkstāves pabalstam un nokavēto nodokļu maksājumu samaksas sadalei termiņos vai atlikšanai uz laiku līdz trim gadiem” (turpmāk – Projekts) nosaka kritērijus, atbilstoši kuriem krīzes skartais uzņēmējs var pieteikties dīkstāves pabalstam un nodokļu brīvdienām, un kārtību, kā uz dīkstāves pabalstu pretendēt tiem krīzes skartajiem darba devējiem, kas saskaras ar Covid-19 ietekmi, atbilstoši noteiktajiem kritērijiem. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts izstrādāts, balstoties uz 25.03.2020. Krīzes vadības grupas uzņēmējdarbības un nodarbināto atbalstam sakarā ar Covid-19 izplatību nolemto un likuma “Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību” 2.pantu un 14.pantu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā esošā kārtība atbilstoši 24.03.2020. Ministru kabineta noteikumiem Nr. 152 (prot. Nr. 17 32. §) “Noteikumi par dīkstāves pabalstu darbiniekiem, kurus skar Covid-19 izplatība” nosaka, ka uz dīkstāves pabalstu var pretendēt tādi darba devēji, kuri darbojas krīzes skartajās nozarēs, kas apstiprinātas 24.03.2020. Ministru Kabineta noteikumos Nr. 151 (prot. Nr. 17; 31. §) “Noteikumi par nozarēm, kurām sakarā ar Covid-19 izplatību ir būtiski pasliktinājusies finanšu situācija” (turpmāk – MK noteikumi Nr. 151), kā arī kuru ieņēmumi no saimnieciskās darbības 2020. gada martā, salīdzinot ar attiecīgo periodu 2019.gadā, ir samazinājušies vismaz par 50 procentiem. Savukārt likums “Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību” nosaka, ka likumā ietverto atbalstu var saņemt ne tikai komersanti nozarēs, kuras nosaka Ministru kabinets, bet arī nozarēs, kas atbilst Ministru kabineta kritērijiem.Projekts paredz noteikt kritērijus, kurus piemēro likuma “Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību” ietvertajos atbalsta mehānismos: dīkstāves pabalsts, nokavēto nodokļu maksājumu samaksas sadale.Ietverti kritēriji ir sekojoši un uz atlabstu var pretendēt tāds krīzes skartais darba devējs vai nodokļu maksātājs kura ieņēmumi no saimnieciskās darbības 2020. gada martā vai aprīlī sakarā ar Covid-19 izplatību ir samazinājušies vismaz par 30 procentiem salīdzinot ar 2019.gada attiecīgo mēnesi vai ieņēmumi no saimnieciskās darbības 2020. gada martā vai aprīlī, salīdzinot ar 2019.gada attiecīgo mēnesi, sakarā ar Covid-19 izplatību ir samazinājušies par 20 procentiem, pie nosacījuma ja tie atbilst vismaz vienam no šādiem kritērijiem:a) darba devēja eksporta apjoms 2019.gadā veido 10% no kopējā apgrozījuma vai ir ne mazāks kā 500 000 euro, tādējādi atbalstot eksportējošus uzņēmumus;b) darba devēja nomaksātā mēneša vidējā bruto darba samaksa 2019.gadā nav mazāka kā 800 euro, tādejādi atbalstot produktīvus uzņēmumus; c) ilgtermiņa ieguldījumi pamatlīdzekļos 2019.gada 31.decembrī ir vismaz 500 000 euro, tādejādi atbalstot ražojošus uzņēmumus. Darbinieka atlīdzība dīkstāves gadījumā tiek kompensēta no valsts 75% apmērā no iepriekšējo sešu mēnešu vidējās atlīdzības apmēra vai atbilstoši par darbinieka faktiski deklarētajiem datiem pēdējos 6 mēnešos, bet ne vairāk kā 700 *euro*. Dīkstāves pabalsts netiek aplikts ar iedzīvotāju ienākuma nodokli un valsts sociālās apdrošināšanas obligātajām iemaksām.Ar noteiktajiem kritērijiem dīkstāves pabalstu var saņemt plašs komersantu loks līdz ar to dīkstāves pabalsts nav uzskatāms par valsts atbalstu, turklāt minēto ir apliecinājusi Eiropas komisija e-pastā sniedzot atbildi uz Ekonomikas ministrijas iesniegto konceptuālo aprakstu par dīkstāves atbalsta mehānismu.**Dīkstāves pabalsta pieprasīšana un izmaksas kārtība**Lai pieteiktos uz dīkstāves pabalstu, krīzes skartais darba devējs Valsts ieņēmumu dienesta (turpmāk – VID) Elektroniskās deklarēšanās sistēmā (turpmāk – EDS) līdz 2020.gada 25.aprīlim par periodu no 2020.gada 14.marta līdz 2020.gada 31.martam un turpmāk līdz nākamā mēneša 25.datumam iesniedz iesniegumu, kurā norāda: krīzes skartā darba devēja nosaukumu, nodokļa maksātāja reģistrācijas numuru, dīkstāves periodu, pamatojumu par krīzes skartā darba ņēmēju dīkstāves iestāšanos saimnieciskās darbības veicēja krīzes ietekmē radīto apstākļu dēļ (faktu izklāstu, kā piemēram, apgrozījuma samazinājums, neizpildītas saistības, apturēti līgumi), informāciju par konkrēto darbinieku (vārdu uzvārdu, personas kodu), kuriem nepieciešams dīkstāves pabalsts, darbinieku dīkstāves periodu, darbinieka bankas konta numuru, kā arī apliecinājumu, ka darba ņēmējs, par kuru tiek pieprasīts dīkstāves pabalsts, nav darba nespējas periodā un mēneša laikā no pieteikuma iesniegšanas dienas netiks veikta darbinieka atlaišana. VID pie iesnieguma saņemšanas pārliecinās par darbinieku darba tiesisko attiecību esamību pie darba devēja un skaidrojumu, kas pamato Covid-19 ietekmi. VID uz iesniegumā norādītā darba ņēmēja bankas kontu ne vēlāk kā 5 darba dienu laikā pēc iesnieguma saņemšanas, dīkstāves pabalstu piešķir un izmaksā atbilstoši darba devēja iesniegumā norādītajam dīkstāves periodam.**Dīkstāves pabalstu nepiešķir šādos gadījumos**: - ja krīzes skartais devēja darba devējs nav iesniedzis VID visas nodokļu deklarācijas un gada pārskatus par pēdējo 12 mēnešu periodu pirms ārkārtas situācijas (minētais nosacījums nav attiecināms uz Padziļinātās sadarbības programmas dalībniekiem); - ja krīzes skartajam darba devējam uz 2020. gada 7. martu nodokļu parāds ir vairāk kā 150 *euro*, kuriem nav piešķirti samaksas termiņa pagarinājumi vai vienošanās par labprātīgu nodokļu nomaksu (minētais nosacījums nav attiecināms uz Padziļinātās sadarbības programmas dalībniekiem); - ja krīzes skartais darba devējs pēdējo divu gadu laikā ir vai ir bijis izslēgts no Valsts ieņēmumu dienesta pievienotās vērtības nodokļa maksātāju reģistra vai tam ir vai ir bijusi apturēta saimnieciskā darbība; - ja krīzes skartajam darba devējam uz lēmuma pieņemšanas brīdi ir aktuāls maksātnespējas process; - ja krīzes skartais darba devējs pēdējo 6 mēnešu periodā pirms ārkārtas situācijas Valsts ieņēmumu dienesta administrētos nodokļus vidēji mēnesī aprēķinājis mazāk nekā 200 euro apmērā; - ja krīzes skartā darba devēja saimnieciskās pamatdarbības veids (atbilstoši NACE 2.red. klasifikācijai) uz 2020. gada 14. martu neatbilst Valsts ieņēmumu dienesta rīcībā esošajam (paziņotajam) pamatdarbības veidam; - ja krīzes skartais darba devējs nav sniedzis Valsts ieņēmumu dienestā pamatojumu par darbinieku dīkstāves iestāšanos darba devēja krīzes ietekmē radīto apstākļu dēļ vai Valsts ieņēmumu dienests izvērtējot darba devēja iesniegumu, konstatē, ka darbinieka dīkstāves iestāšanās nav saistīta ar krīzes ietekmē radītajiem apstākļiem.  Dīkstāves pabalsts nav piešķirams šādām personām:- darbiniekiem, kuri darba tiesiskās attiecības uzsākuši pēc 2020. gada 1. marta; - krīzes skartā darba devēja valdes un padomes locekļiem; - to krīzes skarto darba devēju darbiniekiem, kuri vienlaikus ir nodarbināti valsts vai pašvaldības institūcijā vai kapitālsabiedrībā, saņem vecuma, izdienas vai invaliditātes pensiju, vai veic saimniecisko darbību; - valsts un pašvaldību krīzes skartajiem darba devējiem;. - to krīzes skarto darba devēja darbiniekiem, kura personāls iznomāts citam nodokļu maksātajam; - to krīzes skarto darba devēja darbiniekiem, kam iepriekšējo triju gadu laikā un iesnieguma izvērtēšanas brīdī nodokļu revīzijas (audita) vai datu atbilstības rezultātā ir noteiktas valsts budžetā papildus iemaksājamās summas vai samazināts nepamatoti palielinātā no valsts budžeta atmaksājamā nodokļa apmērs, tai skaitā nokavējuma naudas un soda naudas, kuru kopējā summa pārsniedz trīs procentus no darba devēja attiecīgā gada Valsts ieņēmumu dienesta administrētajiem nodokļu ieņēmumiem (darba devēju veiktajām iemaksām atņemot nodokļu administrācijas atmaksātās pārmaksas), bet izvērtēšanas brīdī – trīs procentus no darba devēja iepriekšējā gada Valsts ieņēmumu dienesta administrētajiem nodokļu ieņēmumiem (darba devēju veiktajām iemaksām atņemot nodokļu administrācijas atmaksātās pārmaksas); - to krīzes skarto darba devēja darbiniekiem, kas vai tā valdes loceklis iepriekšējā gadā un iesnieguma izvērtēšanas brīdī ir sodīts par pārkāpumu, kas attiecas uz darba devēja nodokļu saistībām, pārkāpumiem muitas jomā, vai par darba tiesisko attiecību regulējošo normatīvo aktu pārkāpumu, izņemot gadījumu, ja par atsevišķu pārkāpumu ir piemērots brīdinājums vai naudas sods, kas nepārsniedz 151 *euro*, un gada laikā sodu kopsumma nepārsniedz 500 *euro*.  Dīkstāves pabalstu nepiešķir par tām kalendāra dienām, par kurām piešķirts slimības pabalsts.Ja krīzes skartais darba devējs dīkstāves pabalstu pieprasīs vai saņems laikā, kad darba devējs pieņem darbā jaunus darbiniekus vai ir pārtraukta dīkstāve sakarā ar darbības atjaunošanu, saimnieciskās darbības veicējam ir pienākums atmaksāt saņemto dīkstāves pabalstu. Iesniegums par dīkstāves pabalstu ir iesniedzams katru mēnesi. Dīkstāves pabalstu piešķir par periodu no 2020. gada 14. marta līdz 14.maijam vai līdz Ministru kabineta lēmuma par ārkārtējo situāciju spēkā esamības termiņa beigām.Valsts ieņēmumu dienests publicē savā tīmekļvietnē to krīzes skarto darba devēju sarakstu, kuru darbinieki saņēmuši dīkstāves pabalstu un kuriem ir atbalstīta nokavēto nodokļu maksājumu samaksas sadale termiņos vai atlikšana uz laiku līdz trim gadiem. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija |
| 4. | Cita informācija | Nav  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Regulējums ietekmēs krīzes skartos uzņēmumus, šo uzņēmumu darbiniekus, kā arī Valsts ieņēmumu dienestu. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2020.gads** | Turpmākie trīs gadi (*euro*) |
| **2021** | **2022** | **2023** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | 0 | 0 | 0 | 0 | 0 | 0 | 0 |
| 1.1. valsts pamatbudžets | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 0 | 130 200 000 | 0 | 0 | 0 | 0 | 0 |
| 2.1. valsts pamatbudžets | 0 | 130 200 000 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme: | 0 | -130 200 000 | 0 | 0 | 0 | 0 | 0 |
| 3.1. valsts pamatbudžets | 0 | -130 200 000 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | X |
| 5. Precizēta finansiālā ietekme: | X | -130 200 000 | X | 0 | X | 0 | X |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Atbilstoši Valsts ieņēmumu dienesta datiem, Ministru kabineta noteikumu attiecināmajiem kritērijiem, atbilst vairāk kā 52 000 uzņēmumi, kuri kopumā nodarbina 465 000 darbiniekus. Pieņemot, ka pesimistiskākajā scenārijā dīkstāves pabalsts tiks pieprasīts par visiem nodarbinātajiem vidēji par 700 *euro* uz atbalstu varētu pretendēt 20% no visiem komersantiem, līdz kopumā minētās izmaksas mēnesī sastāda 93 000 x 700 = 65 100 000 *euro* Plānots, ka minētie valsts budžeta izdevumi par diviem mēnešiem, kas varētu rasties Covid-19 izraisītās dīkstāves rezultātā līdz 2020.gada 14.maijam, sastāda 130 200 000 *euro* vērtībā tiks segtas kā dotācija no vispārējiem ieņēmumiem.‬ |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar. |
| 8. Cita informācija |  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nav |
| 2. | Atbildīgā institūcija | Ekonomikas ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | - |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nepieciešama tūlītēja rīcība un dīkstāves pabalsta risinājuma steidzama ieviešana, lai mazinātu krīzes radītās sekas.  |
| 2. | Sabiedrības līdzdalība projekta izstrādē | Pie risinājuma izstrādes ir iesaistītas uzņēmēju pārstāvošās institūcijas.  |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekta izpilde tiks nodrošināta Valsts ieņēmumu dienesta esošo funkciju un cilvēkresursu ietvaros, kā arī nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

**Ekonomikas ministra pienākumu izpildītājs**

**Iekšlietu ministrs S.Ģirģens**

**Vīza:**

**Valsts sekretāra vietā –**

**valsts sekretāra vietnieks E.Valantis**